คนในเปิดโปงไอเอ็มเอฟห่วยผู้นำด่างพร้อย
อดีตนักเศรษฐ ศาสตร์ของไอเอ็มเอฟ ยื่นจดหมายถึงบอร์ดโจมตีองค์กรทำงานสุดห่วย จวกผู้นำด่างพร้อย
21 ก.ค. 2555

อดีตนักเศรษฐ ศาสตร์ของไอเอ็มเอฟ ยื่นจดหมายถึงบอร์ดโจมตีองค์กรทำงานสุดห่วย จวกผู้นำด่างพร้อย




ปีเตอร์ โดล อดีตนักเศรษฐ ศาสตร์ในกองทุนการเงินระหว่างประเทศ (ไอเอ็มเอฟ) ได้เขียนจดหมายประณามความผิดพลาดขององค์กรแห่งนี้ ต่อคณะกรรมการบริหารของไอเอ็มเอฟ โดยกล่าวหาว่าเป็นองค์กรที่สรรหาผู้นำอย่างไม่ชอบธรรม ไม่สามารถเตือนถึงวิกฤตการณ์ของโลกได้ทันท่วงที และทำให้รู้สึกอับอายที่ต้องทำงานอยู่ในองค์กรเช่นนี้
จดหมายของ โดล ซึ่งเปิดเผยความในใจที่ต้องยื่นลาออกหลังจากทำงานมานานถึง 20 ปี ได้โจมตีหลักๆ ไปที่กระบวนการสรรหาผู้อำนวยการไอเอ็มเอฟที่ไม่มีประสิทธิภาพ ล้มเหลว และยังถือเป็นหายนะ ซึ่งเป็นเช่นนี้ต่อเนื่องมานาน 10 ปี แม้กระทั่งในการสรรหาผู้นำคนปัจจุบัน ซึ่งก็คือ คริสติน ลาการ์ด ผู้นำหญิงคนแรกของไอเอ็มเอฟด้วย
ขณะเดียวกัน โดล ซึ่งเป็นอดีตที่ปรึกษาด้านภูมิภาคยุโรปของไอเอ็มเอฟ ยังโจมตีถึงความไร้ประสิทธิภาพของไอเอ็มเอฟ ที่ดำเนินการได้เชื่องช้าในการเตือนถึงวิกฤตการณ์ทางการเงินโลก ซึ่งถือเป็นความล้มเหลวสำคัญที่สุดอันดับแรก